டெல்னா டேவிஸ்

டெல்னா ரோஸ் டேவிஸ் (Delna Davis) ஓர் இந்தியத் திரைப்பட நடிகையும், பரதநாட்டிய நடனக் கலைஞரும் ஆவார். இவர் தமிழ், மலையாளத் திரைப்படங்களிலும் தொலைக்காட்சித் துறையிலும் பணியாற்றுகிறார். யூ டூ புருடஸ் (2015), ஹேப்பி வெட்டிங் (2016), மற்றும் குரங்கு பொம்மை (2017) ஆகிய திரைப்படங்களில் நடித்ததன் மூலம் பரவலாக அறியப்படுகிறார்.

திரைப்பட வாழ்க்கை 
டெல்னா டேவிஸ் தமிழ் திரைப்படத் துறையில் விடியும் வரை பேசு (2014) என்ற படத்தின் மூலம் தனது திரை வாழ்க்கையைத் தொடங்கினார். பின்னர் இயக்குநர் ஜெயந்தன் இயக்கிய பத்ரா (2015) படத்தில் புதிய நடிகர்களான மிதுன் தேவு, தொழிலதிபர்-நடிகர் சாம் பால் ஆகியோருடன் இணைந்து நடித்தார். கல்லூரி மாணவியாக நடித்த டெல்னா, தனது கல்வியையும் படப்பிடிப்பையும் ஒரே நேரத்தில் மேற்கொண்டார். பத்ரா திரைப்படம் 2015 மார்ச் மாதத்தில் தமிழ்நாடு முழுவதும் குறைந்த அளவில் வெளியானது. 

அதே நாளில் இவரது முதல் மலையாளத் திரைப்படமான யூ டூ புருடஸ் (2015) வெளியானது. அதில் இவர் தனது இயற்பெயரான “டெல்னா ரோஸ் டேவிஸ்” என்ற பெயரையே பயன்படுத்தினார். 

தனது ஆரம்ப படங்கள் வெளிவருவதற்கு முன்பே, டெல்னா இயக்குநர் ஞானம் இயக்கிய ஆக்கம், பழனி இயக்கிய ஊதா போன்ற சில தமிழ்த் திரைப்படங்களில் ஒப்பந்தமாகி நடித்திருந்தார், ஆனால், அவை திரையரங்குகளில் வெளியிடப்படவில்லை. 

2015ஆம் ஆண்டில் இவர் நடித்த மூன்றாவது மற்றும் கடைசி திரைப்படம், நகைச்சுவை நடிகர் கவுண்டமணி நடித்த அரசியல் நையாண்டித் திரைப்படமான 49-ஓ (2015) ஆகும். 

2016ஆம் ஆண்டு, டெல்னா மலையாளத் திரைப்படமான ஹேப்பி வெட்டிங் (2016) மூலம் பரவலாக அறியப்பட்டார். அதன்பின் இவர் நடித்த நனையாதே மழையே திரைப்படம் வெளியானது. 

இவர் விதார்த் மற்றும் இயக்குனரும் நடிகர்ருமான பாரதிராஜா ஆகியோருடன் இணைந்து நடித்த குரங்கு பொம்மை (2017) திரைப்படத்தில் நடித்தார்.

 மேற்கோள்கள் 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:1995 பிறப்புகள்